# Macao

Macao edo Macau Txinako hego-ekialdean (Perla ibaiaren deltan) dagoen administrazio eskualde berezia da. 1999. urtea arte, portugaldar kolonia izan zen. 647 700 bat biztanle ditu, 28,2 km koadroko azaleran; munduko eskualderik populatuena da.
Macao Portugalgo Inperioak eta haren oinordekoek administratu zuten XVI. mendearen erdialdetik 1999aren bukaera arte, ordura arte izan baitzen Europako azken kolonia Asian. Portugalgo lehen merkatariak 1550eko hamarkadan iritsi ziren. 1999ko abenduaren 20an Txinak hartu zuen Macaoren gaineko subiranotasuna.
Txinerarekin (kantonera batez ere) batera portugesa ere hizkuntza ofiziala da.
Ekonomia turismo eta jokoan oinarritzen da nagusiki. Kasino asko ditu, jokoa legalizatua duen Txinako toki bakarra baita. Horren harira, 1974an Jai-alai Palace frontoia ireki zen, baina 2017an itxi zuten, eta kasino batek ordezkatu.

## Geografia

Macau Hong Kongetik 60 kilometro hegoaldera eta Guangzhoutik 145 kilometrora dago, Perla ibaiaren delta gune metropolitarraren hegoaldean. Macau penintsulak eta Taipa eta Coloane uharteek hiria osatzen dute. Iparraldean, Zhuhai gune ekonomiko bereziarekin egiten du muga.

### Klima

Datu klimatikoak (Macau) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 17.7 | 17.7 | 20.7 | 24.5 | 28.1 | 30.3 | 31.5 | 31.2 | 30.0 | 27.4 | 23.4 | 19.6 | 25.2 |
| Batez besteko tenperatura minimoa (°C) | 12.2 | 13.1 | 16.2 | 20.2 | 23.6 | 25.7 | 26.3 | 26.0 | 24.9 | 22.3 | 17.8 | 13.8 | 20.2 |
| Euria (mm) | 32.4 | 58.8 | 82.5 | 217.4 | 361.9 | 339.7 | 289.8 | 351.6 | 194.1 | 116.9 | 42.6 | 35.2 | 2122.9 |
| Euri egunak (≥ 0.1 mm) | 6 | 10 | 12 | 12 | 15 | 17 | 16 | 16 | 13 | 7 | 5 | 4 | 133 |
| Eguzki orduak | 132.4 | 81.8 | 75.9 | 87.8 | 138.4 | 168.2 | 226.2 | 194.7 | 182.2 | 195.0 | 177.6 | 167.6 | 1827.8 |
| Hezetasuna (%) | 74.3 | 80.6 | 84.9 | 86.2 | 85.6 | 84.4 | 82.2 | 82.5 | 79.0 | 73.4 | 69.3 | 68.8 | 79.3 |
| Iturria: SMG ||||||||||||||

## Historia

* 1557an sortua lehenagoko herrixka batean, Chi-Tsung enperadoreak portugaldarrei eskertuz euren laguntza piraten aurka. Hasierako izena Santo Nome de Deus de Macau izan zen.
* 1999ko abenduaren 20an, Txinako Herri Errepublikako Administrazio Eskualde Berezia izendatu zuten.

## Garraioa

Komunikazio-azpiegitura handia du, errepidez zein ontziz, Hong Kongekin.

### Aireportuak

| Kokapen Hiria | NAZE | NAGE | Aireportuaren izena |
| MACAU | | | |
| Macau | VMMC | MFM | Macau Nazioarteko Aireportua |

## Zubiak

Hong Kong-Zhuhai-Macau zubia izen bereko hiru hiriak lotzen ditu Perla ibaiaren deltan. Eraikuntza lanak 2009an hasi eta 2018an bukatu ziren. Munduko itsas zubirik luzeena zen data horretan, 55 kilometroko luzera du eta horietatik 30 itsasoa zeharkatzen dute gainetik.

## Ikus, gainera

* Lusofonia

## Erreferentziak

* 1 2 Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ (Ingelesez) List of countries and dependencies by population density. 2023-01-25 (Noiz kontsultatua: 2023-01-27).
* ↑ «Asiako Las Vegas erraldoia» www.argia.eus (Noiz kontsultatua: 2023-01-27).
* ↑ (Gaztelaniaz) SÁNCHEZ BELTRÁN, Juan Pablo. «Frontones de pelota vasca en China» www.euskonews.eus (Noiz kontsultatua: 2023-01-27).
* ↑ (Ingelesez) Bopp, English-Language Editor: John R.. (2020-06-14). «The story of jai-alai in China» About Basque Country (Noiz kontsultatua: 2023-01-27).
* ↑ 100 Years of Macao Climate. (Noiz kontsultatua: 2011-02-16).
* ↑ Berria. «Munduko itsas zubirik luzeena inauguratu du Txinak» Berria (Noiz kontsultatua: 2023-01-27).

## Kanpo estekak

* (Ingelesez) Macaoko Gobernuaren webgunea
* Datuak: Q14773
* Multimedia: Macau / Q14773